|  |
| --- |
| 9. SJEDNICA GRADSKOG VIJEĆA GRADA POŽEGEODGOVOR NA VIJEĆNIĆKO PITANJEIZVJESTITELJ: Upravni odjel za društvene djelatnostiVeljača 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Upravni odjel za društvene djelatnosti

KLASA: 024-02/22-04/1

URBROJ: 2177-1-05/01-22-1

Požega, 8. veljače 2022.

n/p vijećnika Tomislava Hajpeka

PREDMET: Vijećničko pitanje vijećnika Tomislava Hajpeka, odgovor – dostavlja se

Vijećnik Tomislav Hajpek postavio je vijećničko pitanje na 8. sjednici Gradskog vijeća Grada Požege koja je održana 31. siječnja 2022. godine.

Pitanje je sljedećeg sadržaja:

Odnosi se na ovu akademsku godinu, naime bilo je riječ o tome da je 8 studenata imalo jednaki broj bodova, međutim pošto je bilo odabir za 15 stipendista samo njih 4 je moglo ući u tih 15 stipendista. Bili su uvjeti natječaja opći, po općoj su imali isti broj bodova i postoje još posebni uvjeti natječaja, ali nigdje ne piše u objavi rang liste kako je bodovano to dodatno bodovanje.

Odgovor:

Na temelju članka 6. Pravilnika o stipendiranju i drugim oblicima potpore studentima Grada Požege (Službene novine Grada Požege, broj: 18/09. i 5/14.), u nastavku: Pravilnik, Povjerenstvo za dodjelu stipendija Grada Požege, nakon stručne obrade prijava na natječaj i utvrđivanja rang liste reda prvenstva za izbor korisnika stipendije, primijenilo je dopunsko bodovanje za kandidate koji imaju jednak broj bodova na način da ukoliko dva ili više kandidata imaju jednak broj bodova, primjenjuje se dopunsko bodovanje, za posebne obiteljske prilike, kako slijedi:

* *student bez oba roditelja poginula u Domovinskom ratu 15 bodova*
* *student bez oba roditelja 12 bodova*

*- obitelj s dva ili više studenata 10 bodova*

*- student bez jednog roditelja 5 bodova.*

Zaključkom Povjerenstva za dodjelu stipendija Grada Požege, u slučaju jednakog broja bodova i nakon primjene bodovanja iz Pravilnika, prednost kod slaganja redoslijeda, odnosno liste reda prvenstva daje se studentima koji studiraju deficitarno zanimanje, a ukoliko dva ili više kandidata imaju jednak broj bodova i istovremeno studiraju deficitarno zanimanje, prednost se daje kandidatu s boljim prosjekom ocjena.

Dopunskim bodovanjem i primjenom *Zaključka Povjerenstva* utvrđena je sljedeća rang lista kandidata koji imaju jednak broj osnovnih bodova:

1. S. M. - 10 bodova (obitelj s dva ili više studenta), *studira* *deficitarno zanimanje, prosjek ocjena – 3,5*
2. M. I. – 10 bodova (obitelj s dva ili više studenta), *studira* *deficitarno zanimanje, prosjek ocjena – 3,16*
3. F. Š. - 10 bodova (obitelj s dva ili više studenta)
4. D. V. - *studira deficitarno zanimanje, prosjek ocjena – 3,5*
5. Š. R. – *studira deficitarno zanimanje, prosjek ocjena – 3,09*

Odlukom o broju stipendija i novčanom iznosu stipendije u akademskoj godini 2021./2022.

(Službene novine Grada Požege, broj: 25/21.) utvrđen je broj stipendija (15) i novčani iznos stipendije (1.000,00 kuna mjesečno) za studente koji imaju prebivalište na području grada Požege.

Sukladno navedenoj Odluci, Povjerenstvo za dodjelu stipendija Grada Požege provelo je javni natječaj za dodjelu stipendija te sukladno Pravilniku i Zaključkom Povjerenstva za dodjelu stipendija Grada Požege utvrdilo prednost kod slaganja redoslijeda, odnosno liste reda prvenstva kako je navedeno u Odluci o dodjeli stipendija za akademsku godinu 2021./2022. (Službene novine Grada Požege: 25/21.) te na istu nije uložen niti jedan prigovor.

PROČELNICA

Maja Petrović, mag.prim.educ., v.r.

Prilog:

* Zaključak Povjerenstva za dodjelu stipendija Grada Požege

Na znanje:

1. Predsjedniku Gradskog vijeća Grada Požege
2. Vijećnicima Gradskog vijeća Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

 Upravni odjel za komunalne djelatnosti i gospodarenje

KLASA: 024-02/22-04/2

URBROJ: 2177-1-07/01-22-2

Požega, 16. veljače 2022.

n/p vijećnika Dinka Zime

PREDMET: Pitanje vijećnika Dinka Zime, odgovor – dostavlja se

Vijećnik Dinko Zima postavio je pitanje na 8. sjednici Gradskog vijeća Grada Požege koja je održana 31. siječnja 2022. godine, vezano uz Prijedlog Odluke o načinu pružanja javne usluge sakupljanja komunalnog otpada na području Grada Požege.

Pitanje je sljedećeg sadržaja:

Zanima me dio vezan za biorazgradiv otpad, ovdje se navodi tj. predviđa se odvoziti jednom tjedno, a što je sa naplaćivanjem te usluge, tj. naplaćivanjem odvoza biootpada s obzirom na to da je u prošloj Odluci stajalo, ali pretpostavljam da je to bilo ukalkulirano u cijenu. Dakle, ima i u Odluci da je 46,00 kn ako domaćinstvo ima komposter, a 60,00 kn ako nema. Znači, pitanje je da li će se naplaćivati odvoz bio otpada ili kakav je plan, sa obzirom da je ovdje striktno navedeno da će se odvoziti jednom tjedno, a do sada to nije bilo navedeno.

Odgovor:

Cijena odvoza biorazgradivog otpada će biti sadržana u cijeni minimalne javne usluge, kao što je sadržana i za odvoz papira i plastike. Pražnjenje koje se naplaćuje i očitava je samo pražnjenje miješanog komunalnog otpada.

PROČELNICA

Andreja Menđel, mag.ing.aedif.

Na znanje:

1. Predsjedniku Gradskog vijeća Grada Požege
2. Vijećnicima Gradskog vijeća Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

 Upravni odjel za komunalne djelatnosti i gospodarenje

KLASA: 024-02/22-04/2

URBROJ: 2177-1-07/01-22-1

Požega, 16. veljače 2022.

n/p vijećnika Dinka Zime

PREDMET: Vijećničko pitanje vijećnika Dinka Zime, odgovor – dostavlja se

Vijećnik Dinko Zima postavio je vijećničko pitanje na 8. sjednici Gradskog vijeća Grada Požege koja je održana 31. siječnja 2022. godine.

Pitanje je sljedećeg sadržaja:

Nastavlja se devastacija zelenih površina u gradu Požegi. Konkretno, tko je odgovoran za novo rušenje stabala na stadionu Slavonije. Je li to odlučilo Povjerenstvo za hortikulturu? Povjerenstvo za hortikulturu je savjetovalo da se postave nove sadnice, dakle ne poštuje se njihova odluka. Radi se o drvetu koje je moglo biti stavljeno pod zaštitu.

Odgovor:

 Problematika sa stablima na stadionu Slavonija rješava se već nekoliko godina u skladu sa zaprimljenim zahtjevima, a uzimajući u obzir mišljenje struke, odnosno Povjerenstva za hortikulturu Grada Požege.

Povjerenstvo za hortikulturu Grada Požege je na svojoj 5. sjednici, održanoj dana 12. veljače 2018. godine, raspravljalo o zahtjevu fizičke osobe, u kojem je navedena problematika sa stablima bora i smreke sa zapadnog dijela, odnosno s parcela čiji je vlasnik i koje održava Grad Požega (Nogometni klub Slavonija Požega). Prijedlog Povjerenstva je uklanjanje predmetnih stabala (sveukupno 10 komada) te čišćenje zelenih površina i iskop panjeva radi sigurnosti.

Povjerenstvo za hortikulturu Grada Požege je na svojoj 22. sjednici, održanoj dana 03. lipnja 2020. godine, raspravljalo o zahtjevu podnesenom od strane predsjednika Nogometnog kluba Slavonija Požega, gospodina Igora Krizmanića, u kojem se navode pritužbe stanara zbog naginjanja stabala na susjedne parcele. Povjerenstvo je zahtjev razmotrilo, te predložilo da se izvrši uklanjanje proraslih stabala koja svojom veličinom ugrožavaju objekte Nogometnog kluba Slavonija Požega.

Elementarna nepogoda koja je dana 25. lipnja 2021. godine pogodila područje Požeštine, nanijela je velike i nepopravljive štete, kako drveću, tako i građevini na postojećoj čestici, dovodeći ju pri tome u stanje neupotrebljivosti, koje predstavlja izravnu i neposrednu opasnost za sigurnost i korištenje, te se moralo pristupiti rušenju građevine, a nabavljeni su kontejneri sa svlačionicama i sanitarni čvor s tuševima. Grad Požega ima pripremljenu projektnu dokumentaciju za izgradnju novog kompleksa koji uključuje tribine, stadion i popratnu opremu, a kojim nije predviđeno zadržavanje postojećih stabala, koja su bila u dosta lošem stanju uslijed pretrpljene štete. Nakon realizacije projekta uredit će se i ostala površina oko stadiona, što uključuje i sadnju novih stabala, a sve sukladno mišljenju Povjerenstva za hortikulturu Grada Požege.

PROČELNICA

Andreja Menđel, mag.ing.aedif., v.r.

Na znanje:

1. Predsjedniku Gradskog vijeća Grada Požege
2. Vijećnicima Gradskog vijeća Grada Požege